آمریکا، مصر، جنوبی کوره و کانادایا بوتؤولوکده 1.5 میلیارد دو‌لارلیق سیلاح ساتیشینا اونای وئریب.
آمریکا ساوونما ناظیرلیگی پنتاگونا باغلی آمریکا ساوونما امنیت امکداش‌لیق آژانسین‌دان (DSCA) ائدیلن یازی‌لی آچیقلامادا، خاریجی ایشلر ناظیرلیگی‌نین سؤزقونوسو مومکون سیلاح ساتیش‌لارینا راضی‌لیق وئردیگی باره‌ده کونگره‌نین معلومات وئریلدیگی قئید ائدیلیب.
اوچ آیری پاکت حالیندا قبول اولونان سیلاح ساتیش‌لاری‌نین هر بیری اوچون کونگره آیری-آیری مکتوب‌لار گؤندرن آژانس، مصر، جنوبی کوره و کانادایا بوتؤولوکده 1.5 میلیارد دو‌لارلیق سیلاح ساتیشینا راضی‌لیق وئریلدیگینی بیلدیردی.
بونا گؤره، مصرین 554 میلیون دو‌لار قارشیلیغیندا " Oliver Hazard Perry " تیپی ساواش گمی‌لری، FMC موشک قایقلاری و MHC/CMH  مین آختارما گمی‌لری اوچون تکنیکی دستگین یاناشی، 25 و 28 مترلیک ایکی سرعت‌لی دئوره‌یه قایقی ساتیشی‌نین یئر آلدیغی قئید ائدیلیب.
جنوبی کوره‌نین ایسه 950 میلیون دو‌لار قارشیلیغیندا الینده ساخلادیغی 30 عدد RQ-4 Block تیپی اینسان‌سیز هاوا واسطه‌سی اوچون مادی-تکنیکی دستک، اوچوش تحصیلی، ایرتیباطات وسایلی، پارچا و خیدمت دستگی آلاجاغی قئید اولونوب.
بون‌دان باشقا، کانادانین دا 44 میلیون دو‌لار قارشیلیغیندا152  عدد MIDS-JTRS اینکیشاف ائتمیش نیظامی ایرتیباطات وسایلی، تکنیکی دستک و پارچا‌لارینی آلاجاغی قئید ائدیلیب.
